**Splošni pogoji delovanja šolske knjižnice**

1. Namen knjižnice in uporabniki

Knjižnica na Glasbeni šoli Domžale je šolska knjižnica, ki podpira vzgojno-izobraževalni program šole (z nabavo, obdelavo in izposojo gradiva, vključevanjem v delo šole ipd.). Namenjena je učencem in učiteljem Glasbene šole Domžale, ki so člani šolske knjižnice, po potrebi pa se gradivo lahko izposoja tudi zunanjim uporabnikom.

2. Vrste knjižničnega gradiva

V knjižnici najdete knjižno gradivo (s področja psihologije, vzgoje in izobraževanja, glasbe, zgodovine), neknjižno gradivo (predvsem notno) in serijske publikacije.

3. Članstvo

Vse učence in učitelje in po potrebi tudi zunanje obiskovalce včlanimo v knjižnico ob njihove prvem obisku. Vpisnine in članarine ni.

4. Rok izposoje gradiva

Izposoja knjižničnega gradiva je možna v času odprtosti knjižnice (urnik si lahko ogledate na spletni strani). Za drug čas ali način izposoje je možen dogovor preko elektronske pošte ali po telefonu.

Knjižnično gradivo, ki ni namenjeno uporabi pri pouku si člani knjižnice lahko izposodijo za 14 dni z možnostjo podaljšanja pred pretekom izposoje. Gradivo, ki je namenjeno za uporabo pri pouku pa imajo lahko izposojeno skozi celotno šolsko leto. Člani knjižnice so dolžni vračati gradivo v roku.

5. Ravnanje z gradivom

Uporabnik je dolžan lepo ravnati z izposojenim gradivom. Poškodovano ali izgubljeno gradivo nadomesti uporabnik z novim ali po vsebini enakovrednim gradivom v dogovoru s knjižničarko.

Splošni pogoji delovanja šolske knjižnice GŠ Domžale stopijo v veljavo s 27. 3. 2020.